Тэрыялагічная школа

(пасяджэнне XXIV Тэрыялагічнай школы)]]

**Тэрыялагічная школа**&nbsp;— назва прафесійнай і адукацыйнай сеткі, якая аб’ядноўвае спецыялістаў-тэрыёлагаў Украіны і сумежных краін (Беларусь, Польшча, РФ, Румынія і г.д.). Тэрыялагічная школа як супольнасць існуе ў двух формах&nbsp;— як сетка спецыялістаў і як штогадовая сустрэча.

## Гістарычная даведка 
Тэрыяшкола заснаваная як адна з секцый Украінскага тэрыялагічнага таварыства (УТТ) НАН Украіны увосень 1993 года (24.11.1993) агульным рашэннем трох інстытуцый: Украінскага тэрыялагічнага таварыства, Міністэрства аховы прыроды і Камісіі па запаведніках НАН Украіны. Пасля яе заснавання ў 1993 годзе і па сённяшні дзень Тэрыяшкола з’яўляецца адной з галоўных форм дзейнасці УТТ. Адным з ініцыятараў стварэння (сумесна з А. Федорчэнкам, А. Кіселюком і В. Покіньчэрада) і кіраўніком Тэрыяшколы з’яўляецца Ігар Загараднюк, намеснік старшыні УТТ.

Першы інфармацыйны ліст (далей рэгулярныя рассылкі і з 2000 г. Бюлетэнь Novitates Theriologicae) разасланы 24.11.1993 г., першая (і ў далейшым штогадовая) канферэнцыя пад назвай школа-семінар, пачалася 03.10.1994 г. у Карпацкім біясферным запаведніку. Першы выпуск Прац Терыялагічнай школы выдадзены ў 1998 годзе і прэзентаваны на 5-й Тэрыяшколе на біястанцыі Харкаўскага ўніверсітэта. Сайт Украінскага тэрыялагічнага таварыства «Тэрыялагічная школа» заснаваны 25 мая 2003 года.

Уся дзейнасць Тэрыялагічнай школы трымаецца выключна на энтузіязме яе Савета і пастаянных удзельнікаў. Кожны наступны семінар Савет школы арганізуе ў іншым месцы, як правіла, у адным з прыродных альбо біясферных запаведнікаў ці Нацыянальных прыродных парках ці на біястанцыі аднаго з універсітэтаў. Значна радзей школы праходзяць у гарадах на базе ўніверсітэтаў або прыродазнаўчых музеяў (12-я ў Луганску, 13-я ў Камянцы-Падольскім і 24-я ў Адэсе).

## Задачы Тэрыяшколы 
У адпаведнасці з ідэямі Тэрыяшколы, сфармуляванымі ў часопісе «Запаведная справа ва Украіне» (1999), развітымі на працягу наступных 24&nbsp;школ-семінараў, ключавымі задачамі супольнасці з’яўляюцца:
* арганізацыя рэгулярных сустрэч заолагаў, якія працуюць у запаведніках, нацыянальных парках, біястанцыях, а таксама на прыродазнаўчых факультэтах і ў акадэмічных арганізацыях, абмен вопытам у правядзенні палявых даследванняў млекакормячых;
* адпрацоўка і ўніфікацыя методык ўліку колькасці папуляцый і відавога складу супольнасцяў і лакальных фаун, развіццё сучасных прыжыццёвых метадаў вывучэння фауны;
* апрабацыя вынікаў даследванняў як у форме праектаў навуковых артыкулаў, так і раздзелаў дысертацый;
* развіццё ініцыятыў, важных для аховы прыроды і асветы, у тым ліку пастаянных акцый «Ноч кажаноў» і «Год звера» (2017&nbsp;быў «Годам вожыка»);
* стварэнне і вядзенне агульных выданняў і іншых пляцовак пастаяннага абмену вопытам, у тым ліку форуму «Тэрыялагічная школа», сайта «Тэрыяшкола», бюлетэня «Novitates Theriologicae» (8&nbsp;выпускаў), часопіса «Працы Тэрыялагічнай Школы» (15&nbsp;тамоў).

## Формы і схема працы 
 Тэрыяшкола існуе ў двух асноўных формах: як сетка спецыялістаў (network) і як штогадовы семінар (workshop). Сетка ўключае больш за 200 рэспандэнтаў з Украіны, Беларусі, Польшчы, Расіі, Малдовы, Румыніі, Венгрыі (па змяншэнні), семінар збірае каля 30-70 удзельнікаў і доўжыцца ў сярэднім 5 дзён.

Школа праходзіць па адзінай схеме, выкладзенай дэталёва на сайце таварыства. Яе галоўнымі асаблівасцямі з’яўляюцца:
# праца на працягу аднаго працоўнага тыдня (звычайна канец верасня ці пачатак кастрычніка),
# вылучэнне адной галоўнай тэмы года і два дні працы па гэтай тэме, у тым ліку лекцыі і майстар-класы,
# правядзенне штодзённых 1-2 круглых сталоў і майстар-класаў па традыцыйных і актуальных тэмах (ўлікі фауны, вядзенне баз дадзеных, ацэнкі стану папуляцый, ГІС-тэхналогіі і інш.),
# палявыя заняткі і экскурсіі з наведваннем маніторынгавых пляцовак, уліковых ліній і пр.,
# інфармацыйныя кірмашы, конкурсы «Новыя імёны ў тэрыялогіі», акцыі «Ноч кажаноў», «Год звера» і інш. формы актуалізацыі і дыскусіі па важных пытаннях развіцця тэрыялогіі і асветы.

## Часопіс Тэрыяшколы 
Часопіс Тэрыялагічнай школы&nbsp;— «Праці Теріологічної школи» (Proceedings of the Theriological School)&nbsp;— зарэгістраваны ў міжнародным цэнтры рэгістрацыі навуковых выданняў з ISSN 2312—2749 (print) і ISSN 2074—2274 (online).

Часопіс «ПТШ» ў 2016 годзе зацверджаны ДАК Украіны як прафесійнае выданне, у якім могуць публікавацца вынікі дысертацыйных даследванняў. Пачынаючы з 1998 года, выдадзена 15 тамоў сярэднім аб’ёмам каля 170—180 старонак кожны; у кожным томе размешчана ў сярэднім 18-22 артыкула. Усе артыкулы праходзяць тры рэцэнзавання&nbsp;— першаснае ад рэдакцыі і два ў незалежных экспертаў (peer review).

Інфармацыя пра кожны том выкладваецца ў сетцы Інтэрнэт на сайце Тэрыяшколы ў адпаведнасці з патрабаваннямі Web of Science: кожны том і кожны артыкул маюць уласную хатнюю старонку з разгорнутым англійскім рэзюмэ (каля 1000 знакаў). У кожным артыкуле маюцца рэзюмэ, ключавыя словы, подпісы да табліц і малюнкаў і бібліяграфія, дубляваныя на англійскай мове. У кожным томе ад 1/4 да 1/3&nbsp;прац (4-7 артыкулаў) прадстаўлены на англійскай мове.

На 22 кастрычніка 2020 года, згодна з профілем часопіса на Google Scholar, маецца 1623&nbsp;цытавання 308&nbsp;артыкулаў з ПТШ. Індэкс Гірша складае h&nbsp;= 16, індэкс&nbsp;i10 (колькасць артыкулаў, цытаваных не менш за 10&nbsp;разоў) складае&nbsp;40. Гэтыя паказчыкі з’яўляюцца даволі высокімі для многіх часопісаў.

## Публікацыі пра Тэрыяшколу 
Справаздачы аб кожнай штогадовай Тэрыяшколе публікуюцца ў разнастайных выданнях, у тым ліку «Весніку заалогіі» (8 паведамленняў), Бюлетэні «Novitates Theriologicae» (4 публікацыі), «Працах Тэрыяшколы» (не менш за 15 паведамленняў), навуковых весніках розных універсітэтаў (у прыватнасці Ужгарадскага, Львоўскага і Сумскага), штогодніку «Пытанні развіцця Крыма», разнастайных інтэрнэт-выданнях. Большасць з іх сабрана ў бібліятэцы сайта Тэрыяшколы ў раздзеле «Хронікі семінараў».

Маецца значная колькасць выданняў і рэсурсаў, якія распавядаюць аб Терыяшколе. Напрыклад, на сайце Львоўскага універсітэта імя Івана Франка маецца рэпартаж пра працу 9-й школы, якая праходзіла ў запаведніку «Разточча» ў кастрычніку 2002 года; ў часопісе «Пытанні развіцця Крыма» вядомы крымскі заолаг Альфрэд Дуліцкі зрабіў грунтоўны аналіз першых 10 гадоў існавання Тэрыяшколы (1993—2003).

Інфармацыю аб Тэрыяшколе рэгулярна публікуе Міністэрства экалогіі і прыродных рэсурсаў Украіны (напрыклад, інфармацыя аб падрыхтоўцы і аб выніках 22 Тэрыяшколы ў Нацыянальным парку «Падольскія Товтры»).

Нямала паведамленняў на сайтах юннацкіх цэнтраў (напрыклад пра 19 Тэрыяшколу ў Чарнаморскім біясферным запаведніку ) і універсітэтаў (напрыклад, аб 20 Тэрыяшколе ў Карпацкім Нацыянальным парку  ці аб 22&nbsp;Тэрыяшколе на Падоллi ).

Існуе і некалькі відэаролікаў ад навасных тэлеканалаў, увагу якіх прыцягнулі і Терыяшколы. У прыватнасці, Нацыянальная ТРК Украіны ў кастрычніку 2017 года зрабіла рэпартаж пра 24 Терыяшколу ў Адэсе, на якой была прадстаўлена (цалкам традыцыйна) і дэлегацыя беларускіх калег .

## Удзел беларускіх калег 
У розныя гады ў працы Школы ўдзельнічалі прадстаўнікі БДУ, НАН Беларусі (Мінск), ГДУ (Гомель), Бярэзінскага запаведніка, Прыпяцкага нацыянальнага парка, а таксама некаторых грамадскіх арганізацый. Сярод іншых важных тэм, з якімі неаднаразова выступалі беларускія калегі, — ўкараненне генетычных метадаў даследвання відаў у практыку штодзённай працы навуковых цэнтраў у галіне аналізу біятычнай разнастайнасці. Такія лекцыі і круглыя сталы праводзіліся, у прыватнасці, на юбілейнай 20-й (Карпаты), 22-й (Падолле) і 24-й (Адэса) Тэрыяшколах . Важнай і вельмі характэрнай асаблівасцю практычна ўсіх беларускіх калег-чальцоў Тэрыяшколы з’яўляецца іх актыўны ўдзел у даследваннях кажаноў, круглых сталах у рамках акцый «Ноч кажаноў», майстар-класах дыягностыкі відаў і дэманстрацыйных адловах кажаноў і, адпаведна, навуковыя публікацыі на гэтую тэму.

Ёсць каля 15 публікацый беларускіх калег у матэрыялах тэрыялагічных школ. Іх сумарны ўнёсак у выданне ПТШ складае аб’ём аднаго паўнавартаснага тому. У прыватнасці, ёсць такія працы:

* *Зенина И.* Рукокрылые заповедных территорий Центрального Полесья // Праці Теріологічної Школи.&nbsp;— Київ, 1998.&nbsp;— Том 1 (European Bat Night '98 in Ukraine).&nbsp;— P. 90-95.
* *Саварин А.* О поимке белозубки малой в городской черте Гомеля // Праці Теріологічної Школи.&nbsp;— Луганськ, 2006.&nbsp;— Вип. 8 (Фауна в антропогенному ландшафті).&nbsp;— С.&nbsp;133-135.
* *Зенина И.* Мелкие млекопитающие трансформированных территорий Центрального Полесья // Праці Теріологічної Школи.&nbsp;— Луганськ, 2006.&nbsp;— Вип.&nbsp;8 (Фауна в антропогенному ландшафті).&nbsp;— С. 165—174.
* *Шпак А.* Новые данные относительно фауны рукокрылых Белорусского Поозерья // Праці Теріологічної Школи.&nbsp;— Луганськ, 2006.&nbsp;— Вип. 8 (Фауна в антропогенному ландшафті).&nbsp;— С. 210—211.
* *Каштальян А., Сипко Т., Медведев И.* О роли антропогенных факторов в формировании пространственно-временной и поведенческой структуры вольноживущей борисовской популяции зубров // Праці Теріологічної Школи.&nbsp;— Луганськ, 2006.&nbsp;— Вип. 8 (Фауна в антропогенному ландшафті).&nbsp;— С.&nbsp;223-231.
* *Шпак А.* Охрана рукокрылых Беларуси: история и современный статус // Праці Теріологічної Школи.&nbsp;— Луганськ, 2008.&nbsp;— Том 9 (Раритетна теріофауна та її охорона).&nbsp;— C. 73-75.
* *Саварин А.* Об обитании Eptesicus serotinus на юго-востоке Беларуси  // Праці Теріологічної Школи.&nbsp;— Луганськ, 2008.&nbsp;— Том 9 (Раритетна теріофауна та її охорона).&nbsp;— С. 272—273.
* *Саварин А.* Могут ли в Белорусском Полесье обитать гибриды Erinaceus concolor roumanicus х Erinaceus concolor concolor? // Праці Теріологічної Школи.&nbsp;— Київ, 2012.&nbsp;— Том 11 (Мінливість та екологія ссавців).&nbsp;— С.&nbsp;33-40.
* *Домбровский В., Болотіна И.* К териофауне Национального парка «Припятский» (Беларусь) // Праці Теріологічної Школи.&nbsp;— 2014.&nbsp;— Том 12.&nbsp;— С.&nbsp;22-25.
* *Саварин, А.* Краниологический патоморфологический мониторинг: проблемы и перспективы (на примере ежей, Erinaceidae) // Праці Теріологічної Школи.&nbsp;— 2014.&nbsp;— Том&nbsp;12.&nbsp;— С. 56-68.
* *Shpak, A., Larchenko, A.* Range Expansion of Kuhl’s Pipistrelle (Pipistrellus kuhlii) into Belarus // Proceedings of the Theriological School.&nbsp;— 2016.&nbsp;— Vol. 14.&nbsp;— P. 99-102.
* *Dombrovski, V., Fenchuk, V., Zhurauliou, D.* The bat fauna (Mammalia, Chiroptera) of Stary Zhaden Zakaznik, Southern Belarus // Proceedings of the Theriological School.&nbsp;— 2017.&nbsp;— Vol. 15.&nbsp;— P. 3-9.
*

Такое супрацоўніцтва паміж спецыялістамі, акрамя навуковых, вырашае і не менш важныя гуманітарную і палітычную задачы: умацаванне гістарычна-сяброўскіх сувязяў, павагу і прызнанне тэрытарыяльнай цэласнасці дзяржаў.

## Акцыя «Ноч кажаноў» у Беларусі 
З 2012 г. штогод увосень мінскія тэрыёлагі ў супрацоўніцтве з ГА «АПБ» праводзяць так званую «Ноч кажаноў у Мінску», якая з’яўляецца часткай міжнароднай акцыі «International Bat Night». Гэтай падзеі традыцыйна прысвечана шмат рэпартажаў у мас-медыя . Ноч кажаноў праходзіць пад патранажам Еўрапейскага пагаднення аб захаванні еўрапейскіх папуляцый кажаноў (EUROBATS).

## Гл. таксама 
, або Млекакормячыя — аб’екты даследавання тэрыёлагаў.]]

* Украінскае тэрыялагічнае таварыства НАН Украіны
* Тэрыялогія
* Сысуны

## Спасылкі 
* Сайт арганізацыі
* Тэрыялагічная Школа: сайт Украінскага тэрыялагічнага таварыства.
* Праці Теріологічної школи (Працы Тэрыялагічнай школы)&nbsp;— Proceedings of the Theriological School ISSN 2312—2749 (Print) • ISSN 2074—2274 (Online)
* *Загороднюк І.* Теріологічна школа та розвиток теріологічних досліджень в Україні // Заповідна справа в Україні, 1999, том 5 (1). С. 78-81.
* Тэрыялагічная Школа: хроніка нашых семінараў.
* *Дулицкий А. И.* [Десятая (международная) териологическая школа-семинар зоологов заповедников и биостационаров Украины](http://terioshkola.org.ua/ua/chronicle/shk10-zvit-(dulitsky).pdf) // Вопросы развития Крыма.&nbsp;— Симферополь, 2004.&nbsp;— Выпуск 15.&nbsp;— С. 9-19.
* *Загороднюк І.'' Видання Українського теріологічного товариства та розвиток часопису Праці Теріологічної школи   // Праці Теріологічної Школи. 2015. Том 13: 114—142.

Катэгорыя:Тэрыялогія
Катэгорыя:Навуковыя таварыствы
Катэгорыя:Навука ва Украіне